Luís Davila

Luís Davila Malvido, nado en Pontevedra en 1972 e criado en Bueu,«Hablamos con Luis Davila»  . é un deseñador gráfico, pintor, ilustrador e viñetista galego, coñecido polo seu traballo O Bichero para Faro de Vigo.http://obichero.blogspot.com.es/

 Traxectoria 
Estudou na Escola de Arte e Superior de Deseño Pablo Picasso da Coruña. Comezou a traballar en Faro de Vigo facendo infografías, portadas de suplementos, deseño de páxinas interiores e ilustracións, para pasar logo a facer unha viñeta diaria.

Ten autoeditado varios volumes nos que se compilan os seus mellores debuxos cómicos.Biblioteca Nacional de España

O Bichero I, 2014. ISBN 978-84-617-1501-5.
O Bichero II. Outra ronda!, 2014. ISBN 978-84-617-1504-6.
O Bichero III. Non hai dous sen tres!, 2014. ISBN 978-84-617-1505-3.
O Bichero IV. Menudo día, 2014. ISBN 978-84-608-1999-8.
O Bichero V. Living a vida loca, 2015. ISBN 978-84-606-7418-4.
O Bichero VI. Ti sacha!, 2016. ISBN 978-84-608-7545-1.
O Bichero VII. De punta a chicote, 2017. ISBN 978-84-697-7050-4.
O Bichero VIII. Pasa pa corte!, 2018. ISBN 978-84-09-06374-1.
Faro de Vigo. Ilustrando as historias do noso día a día. O Bichero 20 anos, 2018.

Canda o actor Carlos Blanco Vila, fixo os espectáculos Menú do día e Menú da noite.«Luís Davila e Carlos Blanco recuncan con Menú da noite» CCG, 7/4/2016.

É autor tamén de abondosas pinturas de gran formato, cuxas láminas e cadros ten presentado en diversas exposicións.

 Recoñecementos 
 Premio San Martiño de normalización lingüística (2014), convocado pola Asociación Cultural O Brado da Estrada.
 Premio Xoán Manuel Pintos ao compromiso coa lingua na 6ª ed. (2016), convocado polo Concello de Pontevedra e a Rede Amiga da Lingua (REAL)."O galego, nas boas mans de Migallas Teatro e Luis Davila" 27/2/2016.
 Varias edicións do Premio Fervenzas Literarias.
Premio Trasalba (2023)

 Notas 

 Véxase tamén 

 Ligazóns externas 
 Banda Deseñada CCG.

Categoría:Debuxantes de Galicia
Categoría:Caricaturistas de Galicia
Categoría:Faro de Vigo
Categoría:Nados en 1972
Categoría:Artigos creados co asistente para a creación de artigos
Categoría:Nados en Pontevedra
Categoría:Premio Xoán Manuel Pintos
Categoría:Personalidades da banda deseñada de Galicia
Categoría:Deseñadores gráficos
Categoría:Premio Trasalba